COMUNICAT

În data de 08 august 2025, ora 1000, în sala de ședințe a Consiliului Judeţean Vrancea, a avut loc ședinţa extraordinară a Autorităţii Teritoriale de Ordine Publică Vrancea, pentru a analiza și a dezbate aspecte de interes public privind siguranța comunității la nivel local.

În cadrul ședinței, s-au dezbătut următoarele puncte, înscrise pe ordinea de zi:

1. Analiza privind dinamica accidentelor grave de circulație, produse în sem. I 2025, pe raza județului Vrancea;

Analiza a fost prezentată de d-l cms.șef Remus Nica - șeful IPJ VN

2. ⁠Analiza activităților desfășurate de efectivele de poliție pe linia protejării persoanelor vârstnice și prevenirea infracțiunilor îndreptate împotriva acestei categorii sociale;

Analiza a fost prezentată de d-l cms.șef Remus Nica - șeful IPJ VN

3. Analiza privind evoluția situației operative pe linia situațiilor de urgență, la nivelul județului Vrancea, în semestrul I 2025, comparativ cu perioada similară din anul 2024.

Informarea a fost prezentată de d-l col. Soare Cristian – adj. al șefului ISU VN

4. Diverse

Prezentarea, dezbaterea și aprobarea Regulamentului privind organizarea ședințelor ATOP Vrancea.

1. **Analiza privind dinamica accidentelor grave de circulație**

În perioada ianuarie – iunie 2025, activitatea polițiștilor din structurile de poliție rutieră s-a concentrat atât pe asigurarea fluenței traficului rutier și desfășurarea acestuia în condiții de siguranță pe toate arterele județului, cu precădere pe DN2-E 85 unde valorile de trafic se mențin ridicate, cât și pentru reducerea numărului de evenimente rutiere.

În primele 6 luni ale anului 2025, comparativ cu aceeași perioadă a anului 2024, pe raza județului Vrancea s-au înregistrat **45 accidente grave (+4), soldate cu 14 persoane decedate (+1), 42 răniți grav (0)** și 21răniți ușor (-15), observându-se *creşteri* în ceea ce privește numărul de *accidente grave şi* numărul de *persoane decedate*.

De asemenea, în perioada de referință au fost înregistrate 198 (+17) accidente ușoare, soldate cu 254 (+23) răniți ușor.

După cauzele producerii lor, accidentele au următoarea repartiţie:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Cauze de producere** | **AG** | **Dif +/-** | **M** | **Dif +/-** | **RG** | **Dif +/-** | **RU** | **Dif +/-** |
| **viteza neadaptată** | **11** | **3** | **3** | **1** | **10** | **3** | **4** | **-3** |
| **alte preocupări/alte abateri** | **6** | **3** |  | **-2** | **6** | **5** | **3** | **0** |
| **imprudență pietoni** | **4** | **0** |  | **-2** | **4** | **2** |  | **0** |
| **abateri biciclisti** | **4** | **-1** | **1** | **-2** | **3** | **1** |  | **0** |
| **prioritate pietoni** | **3** | **-1** |  | **0** | **3** | **-1** |  | **0** |
| **prioritate auto** | **3** | **0** |  | **-1** | **3** | **0** | **2** | **-5** |
| **circulație sens opus** | **3** | **1** | **5** | **4** | **2** | **-4** | **1** | **-1** |
| **nepăstrare distanță în mers** | **3** | **-4** |  | **-1** | **5** | **-2** | **9** | **2** |
| **mers înapoi** | **3** | **2** | **1** | **1** | **2** | **1** |  | **0** |
| **adormire la volan** | **1** | **0** | **2** | **2** | **2** | **1** | **1** | **-7** |
| **alcool** | **1** | **1** |  | **0** | **1** | **1** | **1** | **1** |
| **abateri căruțași** | **1** | **1** |  | **0** | **1** | **1** |  | **0** |
| **abateri cond. utilaje** | **1** | **1** | **1** | **1** |  | **0** |  | **0** |
| **neasigurare c.f.r.** | **1** |  | **1** |  |  |  |  |  |
| **TOTAL** | **45** | **+4** | **14** | **+1** | **42** | **0** | **21** | **-15** |

Se observă că cele mai multe accidente grave s-au produs pe fondul **vitezei neadaptate = 11 accidente grave**, urmată de **alte preocupări/alte abateri săvârșite de conducătorii auto** = **6 accidente grave,** respectiv **indisciplină pietoni** și **abateri biciclişti -** cu **câte 4 accidente grave.** De asemenea, pe fondul **neacordării priorităţii de trecere pietonilor**, respectiv **vehiculelor** s-au produs câte **3 accidente grave**.

Pe fondul consumului de băuturi alcoolice a fost înregistrat 1 accident grav.

După categoria drumului pe care s-au înregistrat, accidentele au urmă-toarea repartiţie:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Situație pe categ. de drumuri** | **AG** | **Dif +/-** | **M** | **Dif +/-** | **RG** | **Dif +/-** | **RU** | **Dif +/-** |
| **DN2-E85** | **12** | -2 | **3** | -4 | **14** | -5 | **11** | -11 |
| **DN2D** | **5** | 0 | **3** | 1 | **3** | 0 | **5** | 4 |
| **DN2N** | **2** | 2 |  | 0 | **2** | 2 |  | 0 |
| **DN11A** | **1** | -2 |  | -1 | **2** | -2 | **1** | -2 |
| **TOTAL D.N.-uri** | **20** | -5 | **6** | -5 | **21** | -7 | **17** | -12 |
| **Drumuri județene** | **8** | 1 | **6** | 5 | **6** | 0 |  | -2 |
| **Drumuri comunale** | **10** | 7 | **1** | 0 | **9** | 7 | **2** | -2 |
| **Străzi** | **7** | 1 | **1** | 1 | **6** | 0 | **2** | 1 |
| **TOTAL GENERAL** | **45** | **+4** | **14** | **+1** | **42** | **0** | **21** | **-15** |

În ceea ce privește categoria drumului pe care s-au înregistrat, se constată faptul că cele mai multe accidente grave s-au produs *drumurile naționale*, respectiv **20 accidente grave**, reprezentând 44,44 % din totalul accidentelor grave înregistrate pe raza județului Vrancea, soldate cu **6 persoane decedate** (**42,85 %** din totalul persoanelor decedate pe raza jud. Vrancea în urma producerii unor accidente rutiere grave), **21 răniți grav (50%)** și 17 răniți ușor (aprox. 81%).

De asemenea, în perioada de referință, pe *drumurile județene* de pe raza jud. Vrancea au fost înregistrate 8 (18%) accidente rutiere grave, soldate cu 6 persoane decedate şi 6 răniți grav.

Pe *drumurile comunale* de pe raza jud. Vrancea au fost înregistrate 10 (22%) accidente rutiere grave, soldate cu 1 persoană decedată, 9 răniți grav şi 2 răniţi uşor.

În ceea ce privește *accidentele rutiere grave înregistrate pe drumurile naționale de pe raza județului Vrancea*, cele mai multe s-au produs pe **DN2-E85**, respectiv – **12 accidente rutiere grave**, reprezentând **60 %** din totalul accidentelor grave produse pe sectoarele de drum național de pe raza județului Vrancea. Accidentele grave produse pe sectorul de drum DN2-E85 s-au soldat cu 3 persoane decedate, 14 răniți grav și 11 răniţi ușor.

De asemenea, pe sectorul de drum **DN2D,** au fost înregistrate 3 accidente rutiere grave (15%), soldate cu 3 persoane decedate, 3 răniți grav și 5 rănit ușor.

Pe zilele săptămânii, accidentele de circulaţie au următoarea distribuţie:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ziua din săptămână** | **AG** | **Dif +/-** | **M** | **Dif +/-** | **RG** | **Dif +/-** | **RU** | **Dif +/-** |
| **LUNI** | **4** | -5 |  | -1 | **4** | -9 |  | -5 |
| **MARTI** | **7** | -2 | **2** | -2 | **5** | 0 | **4** | -2 |
| **MIERCURI** | **5** | 1 |  | -1 | **5** | 2 | **1** | -2 |
| **JOI** | **6** | 0 | **4** | 1 | **6** | 2 | **6** | 3 |
| **VINERI** | **8** | 3 | **2** | 0 | **9** | 3 | **4** | -7 |
| **SÂMBĂTĂ** | **4** | 1 | **4** | 4 | **3** | 0 |  | -8 |
| **DUMINICĂ** | **11** | 6 | **2** | 0 | **10** | 2 | **6** | 6 |
| **TOTAL** | **45** | **4** | **14** | **1** | **42** | **0** | **21** | **-15** |

Se observă faptul că cele mai multe accidente s-au produs în ziua de **Duminică,** când au fost înregistrate **11 accidente grave**, urmată de zilele de **Vineri şi Marţi –** cu câte **8,** respectiv **7 accidente grave.** Cele mai puţine accidente grave au fost înregistrate în zilele de **Luni** şi **Sâmbătă** – câte 4 accidente grave.

De asemenea, cele mai multe persoane decedate au fost înregistrate în zilele de **Joi** şi **Sâmbătă** – câte **4** persoane decedate.

Cele mai multe accidente s-au produs în intervalul orar **12.00-13.00,** când au fost înregistrate **9 accidente grave,** urmat de intervalul orar **15.00-16.00** cu **6 accidente grave,** respectiv **09.00-10.00** cu **4 accidente grave.**

După mediul producerii:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **După mediul producerii** | **AG** | **Dif +/-** | **M** | **Dif +/-** | **RG** | **Dif +/-** | **RU** | **Dif +/-** |
| **CENTURA FOCSANI** |  | -2 |  | -2 |  | -1 |  | 0 |
| **ÎN MEDIUL URBAN** | **9** | 0 | **1** | -1 | **8** | -1 | **5** | 3 |
| **ÎN MEDIUL RURAL** | **19** | 7 | **1** | -1 | **19** | 9 | **4** | -2 |
| **ÎN AFARA LOCALITĂŢII** | **17** | -1 | **12** | 5 | **15** | -7 | **12** | -16 |
| **TOTAL** | **45** | **4** | **14** | **1** | **42** | **0** | **21** | **-15** |

Dispozitivul de circulație rutieră a fost redimensionat și adaptat potrivit intervalelor orare, zilelor și zonelor în care s-au produs cele mai multe accidente de circulație, acționându-se și în sistem integrat, cu polițiști din cadrul Serviciului de Ordine Publică Vrancea.

Având în vedere valorile de trafic înregistrate pe DN2-E85, polițiștii au acționat permanent, prin patrularea pe acest segment rutier cu semnalele luminoase în acțiune, pentru asigurarea vizibilității autospecialelor de poliție în trafic și prevenirea încălcării normelor rutiere de către participanții la trafic.

Au fost folosite aparatele radar din dotare și pistoalele tip radar, pentru combaterea nerespectării regimului legal de viteză, pe toate categoriile de drumuri unde s-au înregistrat frecvent accidente de circulație pe fondul vitezei excesive.

**În perioada următoare**, prioritatea structurilor de poliție rutieră se va concentra pe activitățile care converg către reducerea riscului evenimentelor în rândul participanților la trafic, precum și pe cele de verificare a infrastructurii rutiere din zona adiacentă unităților de învățământ și a mijloacelor de transport în comun, având în vedere deschidera noului an de învățământ.

Această analiză reflectă eforturile constante ale structurilor de poliție rutieră și a celor de ordine publică, în ceea ce privește identificarea și combaterea cauzelor principale de producere a acidentelor de circulație cu urmări grave, cu accent pe activitățile de prevenire, în zona de producere a acestora, intensificarea acțiunilor operative, precum și colaborarea cu instituțiile locale și organizațiile neguvernamentale implicate în domeniul siguranței rutiere.

1. ⁠SIGURANȚA PERSOANELOR VÂRSTNICE

Prevenirea criminalității constituie, alături de combatere, unul dintre atributele esențiale ale activității Poliției Române, contribuind astfel la apărarea drepturilor și libertăților fundamentale ale persoanelor și ale comunității, precum și la apărarea ordinii publice în condițiile legii.

Structura de Ordine Publică, asigură menținerea ordinii și siguranței publice, prin ansamblul măsurilor întreprinse și al activităților desfășurate pentru protejarea și respectarea drepturilor fundamentale ale cetățenilor, funcționarea normală a instituțiilor statului, a normelor de conduită civică, a regulilor de conviețuire socială și a celorlalte valori supreme, precum și a avutului public și privat.

În ansamblul populației**, persoanele vârstnice** reprezintă un *grup vulnerabil* în ceea ce privește victimizarea infracțională, atât prin prisma caracteristicilor lor biologice, cât și psiho-sociale. Astfel, vârsta a treia se caracterizează în general printr-o *scădere a capacității fizice de a se apăra* în fața unei potențiale agresiuni (asupra propriei persoane sau a bunurilor pe care le dețin), a *capacității de a sesiza pericolul fizic* din cauza limitării simțurilor fizice (văz, auz etc.), prin *izolare socială* ce se traduce printr-un grad mai scăzut de informare cu privire la noile metode folosite de infractori, tipuri de infracțiuni sau modalități de protecție, dar și printr-o serie de *comportamente de risc* prezente în cadrul acestei categorii.

În contextul fenomenului de îmbătrânire a populației, ***persoanele vârstnice reprezintă un segment din ce în ce mai semnificativ al populației*** care necesită o atenție aparte și o concentrare a activităților preventive adaptată necesităților specifice ale acestei categorii.

Având în vedere condițiile expuse, poliția vrânceană, prin toate structurile componente, dar cu precădere prin structura de ordine publică și de prevenire desfășoară activități de informare permanentă a acestor persoane cu privire la riscurile și vulnerabilitățile specifice, specificul infracționalității îndreptate împotriva acestei categorii de persoane precum și metode concrete de protejare și asigurare a bunurilor și valorilor proprii.

**Infracționalitatea îndreptată împotriva vârstnicilor**

Particularitățile stilului de viață şi ale stării de sănătate: vârsta înaintată, afecţiuni fizice şi psihice, locuirea în singurătate sau în izolare socială, cu credinţe formate de-a lungul timpului care le guvernează viaţa – de a ajuta semenii (chiar dacă nu cunosc persoanele respective), de a depozita bunuri (bijuterii şi bani) în locuinţă (considerând că este cel mai sigur loc), naivitatea de a crede că pot obţine un lucru valoros cu o plată minima, se pot transforma în vulnerabilități prin care persoanele vârstnice pot deveni victime ale infracţiunilor.

Din perspectiva victimologică, conform studiului realizat de Poliția Română prin Institutul de Cercetare și Prevenire a Criminalității, principalele **vulnerabilități** care predispun persoanele vârstnice la a deveni victime ale infracțiunilor sunt următoarele:

* ***starea de sănătate:*** vârsta înaintată aduce cu ea o deteriorare a stării de sănătate fizică şi psihică, concretizată în:dificultăți locomotorii, tulburări de memorie și de cogniție, acuitate auditivă şi vizuală diminuată, capacitate scăzută de a discerne, existența unor boli cronice / degenerative (acestea generând o stare de dependență în raport cu alte persoane), scăderea capacității lor de concentrare psihică, ceea ce îi face mai puțin vigilenți și mai ușor de distras atenția comparativ cu persoanele mai tinere.
* ***fragilitatea psihică (emoțională):***infractorii speculează slăbiciunile vârstnicilor, mizând pe faptul că aceștia cedează mai ușor la insistențe (de ex. la presiunea persoanelor care oferă diferite servicii în locuințe și care profită de ocazie să sustragă bani sau bunuri). De asemenea, fiind preocupați de probleme, de boli, cineva poate foarte ușor să le distragă atenția, și astfel, într-un scenariu infracțional, să fie deposedaţi.

Din dorința vârstnicilor de a câștiga premii, de a primi cadouri sau bani, aceștia cad în capcana promisiunii unui câștig rapid care se dovedește a fi înşelătorie.

* ***izolarea fizică și socială:*** multe persoane cu vârstă înaintată locuiesc singure. În mediul rural, la situația de izolare poate contribui și amplasarea gospodăriei într-un loc izolat, fără vecini în proximitate.

O vulnerabilitate venită din singurătatea și care le creşte riscul de victimizare este că aceștia sunt *dornici de a comunica* și dispuși în a discuta prea mult despre viața lor cu orice persoană care le acorde atenţia de care aceştia au nevoie, fără a se întreba ce interese are acea persoană.

* ***lipsa de informare:*** bătrânii neinformaţi şi care au o educație mai scăzută sunt mai predispuşi la a deveni victime ale infracţiunilor fiind mai ușor de păcălit. Mulți dintre ei nu mai văd să citească ziarul, nu știu să folosească tehnologia modernă, iar sigurele lor surse de informare sunt emisiunile radio și TV. Din această cauză nu cunosc noile moduri de operare ale infractorilor nu știu cum să se protejeze și nici ce e de făcut în caz de victimizare și devin ușor de manipulat.
* ***mentalitatea și reperele morale -*** deşi la nivel teoretic, vârstnicii cunosc conduita pe care ar trebui să o adopte pentru a-şi proteja bunurile mobile şi imobile, precum şi propria persoană, uneori aceştia nu aplică în mod practic cunoştinţele pe care le au. ***Naivitatea ori credulitatea*** vârstnicilor reprezintă principalii factori favorizanți în victimizarea și chiar în revictimizarea acestora.

În funcție de mediul în care domiciliază persoanele vârstnice, acestea se confruntă cu o stare de pericol diferită, astfel:

**Mediul URBAN**

* înșelăciunile/ abuzul de încredere;
* violența verbală la adresa persoanelor vârstnice, în spațiul public;
* furturile din buzunare/poșete (mijloace de transport în comun și în zone aglomerate ex piețe);
* furturile din locuință;
* tâlhăria stradală;
* violența în familie/rele tratamente aplicate persoanelor vârstnice sau neglijarea nevoilor celor dependenți;
* accidentele rutiere (risc ridicat de victimizare pentru pietoni).

**Mediul RURAL**

* furturile din gospodărie, anexe prin împrietenire sau efracție;
* înșelăciunile/ abuzul de încredere;
* violența, de multe ori chiar în mediul familial /rele tratamente aplicate persoanelor vârstnice sau neglijarea nevoilor celor dependenți;
* accidentele rutiere (risc ridicat de victimizare pentru pietoni).
* conflictele cu vecinii.
* tâlhăriile comise în locuință;
* **Infracțiunile contra patrimoniului prin nesocotirea încrederii *– înșelăciunile***, în special cele prin metoda ***”accidentul”****,****”declinarea de calităţi mincinoase”*** sau ***„ghicitul”*** precum și infracțiunile de furt, sunt principalele probleme de siguranță care vizează vârstnicii.

De cele mai multe ori, cele două infracţiuni sunt concurente. Într-o primă etapă, autorii încearcă să înşele persoana vârstnică, iar, dacă nu reuşesc să obţină bani în acest mod, atunci caută şi sustrag din locuinţă bani sau bunuri.

* **Metoda ”accidentul”** - acţiunea infracţională în cazul metodei „accidentul” constă în realizarea contactului telefonic cu victima, căreia i se comunică o ştire şocantă, în esenţă constând în aceea că un membru al familiei sale a fost implicat într-un accident rutier care s-a soldat cu urmări grave, iar pentru diminuarea consecinţelor legale şi/sau medicale ale evenimentului se solicită o sumă importantă de bani. Producerea acestui gen de infracţiune se bazează, în mare măsură, pe specularea stării emoţionale a victimei şi pe informaţiile oferite chiar de aceasta în clipa primirii veştii că un membru al familiei a provocat sau a suferit un accident şi trebuie ajutat.
* **Declinarea de calități oficiale false** - un alt mod de înșelăciune, combinată cu furtul din locuințe, este realizată de către persoane care pretind ca sunt reprezentanți ai firmelor de electricitate, gaz, primărie sau că prestează anumite activități sau servicii obligatorii (*deratizare, verificări centrale termice, verificări instalații gaz, etc.*) având asupra lor elemente de identificare pretins a fi emise de către instituțiile respective dar care sunt contrafăcute. Intră în locuință cu permisiunea victimelor și desfășoară activitățile respective, solicită plata și observă de unde au luat banii. În acest context, autorii fac în așa fel încât să distragă atenția proprietarilor și sustrag sume de bani și bunuri de valoare din casă.
* **„Comis voiajorul“** - oferirea spre vânzare la un preț minim, greu de refuzat, de către vânzători ambulanți, a diferitelor produse (*veselă, tacâmuri ambalate în cutii intens colorate și cu o reclamă pe măsură*); În realitate, înseamnă vânzare de produse de slabă calitate la prețuri foarte mari.
* **Alte modurile de operare**: *"ghicitul"*, *"pomana"*, *"strângere de fonduri pentru persoane bolnave"*, folosirea cardului bancar de către rude pentru încasarea pensiei fără înştiinţarea persoanei (ruda a fost solicitată în prealabil să ajute vârstnicul să scoată banii de la bancomat), încheierea de contracte de vânzare-cumpărare a imobilelor proprietate privată fără asistență juridică și fără participarea aparținătorilor.
* **Furtul din locuință sau din curți/dependințe** sunt în general, furturi de subzistenţă: produse agricole, animale, păsări, unelte, fier vechi şi uneori bani.

Modurile de operare cel mai des folosite sunt:

* **“Împrietenirea“** (metodele ”Pomana”, ”Electrica”, ”Inundație vecin”, "Ajutorul") - autorii folosesc aceste metode de distragere a atenției și de apropierea de persoanele vârstnice prin şantaj emoţional, acestea devenind mai uşor de manipulat, în scopul pătrunderii în locuință și sustragerii bunurilor.
* **“Vânzătorii ambulanți“** – (specific pentru mediul rural), autorii pătrund în curte prin poarta neasigurată și dacă nu răspunde nimeni, intră în casă de unde pot sustrage bani și bunuri aflate la îndemână.
* **"Cumpărarea" diferitelor produse vândute de victimă** - o metodă des întâlnită mai ales în mediul rural, este aceea în care infractorii își arată interesul pentru cumpărarea de obiecte vechi și/sau diverse bunuri din gospodărie (în special agricole). Aceștia formează echipe de câte 2-3 persoane și, în timp ce una dintre ele își manifestă interesul pentru cumpărare, celelalte urmăresc să vadă unde își ține victima banii și ce bunuri de valoare mai are în gospodărie. În unele cazuri reușesc să distragă atenția victimei și sustrag bunurile și apoi pleacă pretextând că nu mai doresc încheierea tranzacției. În alte situații, refuză tranzacția, din diverse motive (nu au bani potriviți etc.), pleacă, dar revin, de regulă, noaptea și sustrag bunurile și banii din locuință.
* **Furturile din buzunare, genți** în urban, în zonele aglomerate (mijloace de transport în comun, piețe, supermarket) comise în zonele aglomerate sunt printre problemele cu care se confruntă vârstnicii.
* **Infracțiunile cu violență** - de la cele de intensitate medie, agresiuni verbale și fizice la cele de violenţă ridicată (omoruri, violuri, tâlhării), în urma conflictelor cu vecinii sau intrafamiliale, reprezintă o altă situație de victimizare cu care se confruntă vârstnicii.

Printre acestea se numără:

• **Conflictele cu vecinii**  sunt atât situații care durează de mulți ani și s-au cronicizat, cât și spontane, cauzate de neînțelegeri personale. În mediul rural, conflictele s-au petrecut în curte sau în gradină și au constat în adresarea de injurii, jigniri, amenințări, aruncarea unor lucruri peste gard. În mediul urban sunt îndeosebi cauzate de nerespectarea orelor de liniște sau de păstrarea curățeniei în spațiile comune ale blocurilor, care conduc la stabilirea unor relaţiile tensionate cu vecinii, în care vârstnicii devin victime ale abuzului verbal (insulte, cuvinte jignitoare, ofense). În mediul rural, conflictele cu vecinii sunt determinate în special de neînțelegerile legate de pământ și de gălăgia excesivă făcută de unii vecini mai tineri.

• **Conflictele intrafamiliale** sunt manifestate atât în relaţia părinţi - copii, dar şi soţ-soţie, în mod special pe fondul consumului de alcool, dar şi pe fondul existenţei altor nemulţumiri. Conflictele pot degenera în violenţă domestică. Această categorie de infracțiuni predomină în familiile unde copiii vârstnicilor nu au reușit să își croiască un drum în viață, să fie independenți, depinzând de veniturile părinților, din care își cumpără în general băuturi alcoolice. În mediul rural, conflictele familiale care afectează pe cele mai multe persoane vârstnice, sunt legate de litigiile referitoare la posesii. Infracțiunile legate de fondul funciar (tulburare de posesie, nerespectarea hotărârii judecătorești) sunt însoțite câteodată de loviri și alte violențe și amenințare;

* **Victimizare rutieră** - în calitate de pieton, seniorii se simt în nesiguranță datorită șoferilor care nu au răbdare să aștepte până trec (mai lent) strada și se apropie cu botul mașinii de pietoni. Lucrul acesta se întâmplă din cauza mobilității reduse pe care o au, mulți folosind bastonul/cârja/cadrul pentru deplasare. Adesea sunt apostrofați de conducătorii auto care nu au răbdare și de multe ori nici nu le mai acordă prioritate.

***Sintetizând, putem concluziona că există anumite particularităţi ale infracţiunilor comise împotriva vârstnicilor***:

* *se comit cu mai multă ușurință* – din cauza capacităților defensive scăzute ale victimelor, cât și diminuării vigilenței acestora. Se profită de faptul că aceste persoane nu pot reacționa imediat în situația comiterii unei infracțiuni și de multe ori apelează la rude și abia ulterior anunță organele de poliție;
* *se bazează pe impactul și reacția emoțională a persoanelor care cad victimă infracțiunilor, pe faptul că acestea se pierd în fața unui șoc emoțional puternic*. De exemplu, infracțiunile de înșelăciune sunt de cele mai multe ori săvârșite în anumite momente ale zilei, când puterea de concentrare a victimelor este diminuată;
* *în general, nu presupun violenţă și se speculează naivitatea şi credulitatea persoanei vătămate*. În cazul în care, în comiterea infracțiunii, este folosită totuși violența, aceasta este ridicată în raport cu capacitatea persoanelor de a se apăra. În comiterea faptelor de tâlhărie sau a altor fapte cu violență, nu se poate vorbi de o violență mai mare ca în alte cazuri, dar efectele și consecințele de regulă sunt mult mai grave în cazul vârstnicilor, datorită vulnerabilităţilor socio-medicale ale acestora;
* *în majoritatea cazurilor în care victimele infracţiunilor au fost persoane vârstnice, autorii faptelor au fost, de regulă, persoane mai tinere*, cu un nivel de şcolarizare scăzut și care au abilitatea de a profita de neatenţia/neglijenţa/neştiinţa lor.

**Măsuri de protecție și de prevenire a victimizării persoanelor vârstnice**

La nivelul Inspectoratului de Poliție Județean Vrancea a fost elaborat un **Plan de măsuri** *pentru intensificarea activităților pe linia prevenirii victimizării persoanelor aflate în centrele rezidențiale destinate persoanelor vârstnice, persoanelor adulte cu dizabilități și cele destinate copiilor, care funcționează pe raza județului Vrancea* cu următoarele **obiective**:

- informarea beneficiarilor centrelor rezidențiale de asistență socială pentru creșterea gradului de conștientizare asupra riscurilor, vulnerabilităților la care sunt expuși, în raport cu diferite genuri de infracțiuni;

- dezvoltarea parteneriatului cu reprezentații centrelor rezidențiale și informarea acestora cu privire la importanța și mecanismul semnalării unor situații de victimizare în cadrul centrelor.

În prezent, la nivelul județului Vrancea funcționează un număr de **62** (șaizeci și două) de centre rezidențiale destinate persoanelor vârstnice, persoanelor adulte cu dizabilități și cele destinate copiilor.

În perioada analizată, efectivele de ordine public, din cadrul I.P.J. Vrancea au desfășurat următoarele **activități**:

|  |  |  |  |  |
| --- | --- | --- | --- | --- |
| **Nr. crt.** | **Activitatea desfășurată** | | **Nr. activități** | **Observații** |
|  | **Efective participante** | | **82** |  |
|  | **Activități preventive desfășurate** | | **27** |  |
|  | **Locații verificate** | | **52** | **locații verificate de mai multe ori** |
|  | **Total persoane instruite** | | **449** |  |
| din care | Persoane vârstnice | **267** |  |
| Persoane cu dizabilități | **120** |  |
| Minori | **21** |  |
| Lucrători centre rezidențiale | **123** |  |
| Altă categorie de persoane | **8** |  |
|  | **Materiale distribuite** | | **24** |  |
|  | **Patrulări în zona centrelor rezidențiale** | | **607** |  |

În mediul urban *polițistul de proximitate* este polițistul care realizează un parteneriat între poliție, instituții și populație, fiind implicat în mod permanent în sprijinul comunității, inclusiv de luptă împotriva infracționalității.

Conform atribuțiilor specifice, polițiștii de proximitate participă la ședințele asociațiilor de proprietari, identifică și consiliază cetățenii care fac parte din categoriile cu grad ridicat de victimizare, precum și problemele de ordin comunitar a acestora.

În semestrul I 2025, polițiștii de proximitate au desfășurat un număr de 184(+21) activități pentru prevenirea victimizării persoanelor vârstnice și au participat la 168(+65) activități cu asociațiile de proprietari.

Cu ocazia activităților desfășurate, în vederea reducerii gradului de victimizare și prevenirii unor incidente tragice, persoanele vulnerabile au fost consiliate, instruite cu privire la mijloacele și metodele individuale de protecție, iar imobilele acestora au fost incluse în itinerariile de patrulare și sunt avute în vedere cu ocazia desfășurării activităților mai ales pe timpul nopții.

Totodată, în vederea creșterii gradului de siguranță a persoanelor din categoriile vulnerabile și pentru descurajarea elementelor infractoare, în funcție de evoluția situației operative specifice fiecărei subunități de poliție, permanent este dimensionat dispozitivul de ordine și siguranță publică, astfel încât să se asigure prezența elementului în uniformă în zone/medii cu risc criminogen ridicat, la ore sau în intervale orare propice comiterii de fapte antisociale. Sunt avute în vedere și incluse în itinerariile de patrulare zonele sau casele izolate ori locuite de persoane vârstnice, zonele cu un aflux mare de persoane (*târguri, piețe, oboare, parcuri, stații transport public, etc*.) precum și cele slab iluminate.

Polițiștii din cadrul compartimentelor de proximitate și din mediul rural au intensificat activitățile de cunoaștere a persoanelor vârstnice sau cu un grad ridicat de victimizare (*prin prisma stării de sănătate ori a amplasării locuințelor în zone izolate*), **activitățile de monitorizare, informare și relaționare cu acestea având un caracter permanent și prioritar**.

De asemenea, prevenirea victimizării persoanelor vârstnice se realizează și printr-o prezență vizibilă a efectivelor de poliție în uniform, cu ocazia patrulărilor în anumite zone/medii de interes, ori în intervale orare pretabile comiterii de infracțiuni.

Pe linia prevenirii criminalităţii, se vor continua activităţile informativ-preventive, iniţierea și implementarea unor campanii de prevenire a criminalității care să contribuie la crearea unui concept de siguranță publică în comunitate, prin creșterea gradului de conștientizare a cetățenilor, reducerea riscului de victimizare sau de implicare în activități infracționale, persoanele vârstnice **reprezentând un segment al populației prioritare pentru poliția vrânceană**.

1. Analiza privind evoluția situației operative pe linia situațiilor de urgență

În perioada analizată din anul **2025**, serviciile profesioniste, voluntare şi private pentru situaţii de urgenţă, populaţia şi personalul de la locul de muncă au desfăşurat un număr de **3.601 acţiuni (faţă de 4.135 acțiuni produse în aceeaşi perioadă a anului 2024), în medie 39,57 evenimente/zi**, timp mediu de răspuns – situații de urgență = 10.6 minute, timp mediu de răspuns – intervenții SMURD = 13.49 minute, astfel:

* **2297** pentru ajutor medical de urgenţă (63,79%);
* **204** pentru stingerea incendiilor (5,66%);
* **126** alte intervenţii (3,50%);
* **107** incendii de vegetaţie şi altele (2,97%);
* **286** activităţi de recunoaştere în teren (7,94%);
* **100** asistenţa persoanelor (2,78%);
* **143** intervenţii pentru asigurarea sau supravegherea zonei de producerea probabilă a situaţiei de urgenţă (3,97%);
* **65** deplasări fără intervenţii (1,81%);
* **60** întors din drum (1,67%);
* **33** alarme false (0,92%);
* **85** alte situaţii de urgenţă - însemnând *epidemii,* *misiuni pirotehnice, alunecări de teren, evenimente publice de amploare etc*., (2,36%);
* **34** exerciţii cu forţe şi mijloace în teren (0,94%);
* **21** intervenţii la descarcerare (0,58%);
* **18** misiuni de sprijin (0,50%);
* **18** salvări animale (0,50%);
* **4** protecţia mediului (0,11%);

În perioada analizată, serviciile voluntare pentru situaţii de urgenţă, au intervenit independent la:

* **15** alte intervenții;
* **12** incendii de vegetaţie şi altele;
* **9** incendii;
* **7** asistenţa persoanelor;

faţă de aceeaşi perioadă a anului **2024** când s-a intervenit la:

* **53** incendii de vegetaţie şi altele;
* **20** incendii;
* **5** alte situaţii de urgenţă;
* **14** alte intervenții;
* **3** asistenţa persoanelor;
* **3** salvări animale;
* **1** protecția mediului;

iar **în cooperare** cu serviciile profesioniste pentru situaţii de urgenţă au intervenit la:

* **93** incendii;
* **67** incendii de vegetaţie şi altele;
* **5** alte intervenții;
* **4** alte situații de urgență;
* **2** salvări animale**;**
* **2** recunoașteri;

faţă de aceeaşi perioadă a anului **2024** când s-a intervenit la:

* **105** incendii;
* **70** incendii de vegetaţie şi altele;
* **8** alte intervenţii;
* **34** recunoașteri;
* **3** alte situații de urgență;
* **1** descarcerare;
* **2** asistența persoanelor;

**Distribuţia *intervenţiilor* pe structuri este prezentată în tabelul de mai jos:**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **INTERVENŢII**  **STRUCTURA**  **CARE A**  **INTERVENIT** | | **Incendiu** | **Ajutor medical de urgenţă** | **Protecţia mediului** | **Descarcerare** | **Asistenţa persoanelor** | **Alte situaţii de urgenţă** | **Alte intervenţii** | **Misiuni de sprijin** | **Activităţi de recunoaşteri** | **Exerciţii cu forţe în teren** | **Incendii de vegetaţie şi altele** | **Salvări de animale** | **Asigurare/ supraveghere** | **TOTAL** |
| **Servicii Profesioniste pentru**  **Situaţii de Urgenţă** | **Dt. Pp. Focşani** | 92 | 1042 | 1 | 12 | 66 | 66 | 64 | 5 | 115 | 9 | 35 | 11 | 51 | **1569** |
| **Pct. Dumbraveni** | 10 | 0 | 0 | 0 | 3 | 0 | 1 | 0 | 1 | 1 | 2 | 2 | 2 | **22** |
| **Pct. Vulturu** | 23 | 0 | 0 | 0 | 1 | 0 | 2 | 0 | 4 | 1 | 10 | 0 | 5 | **46** |
| **Scţ. Pp. Adjud** | 18 | 604 | 0 | 5 | 24 | 9 | 13 | 4 | 50 | 8 | 6 | 4 | 19 | **764** |
| **St. Pp.**  **Vidra** | 11 | 288 | 0 | 1 | 0 | 7 | 12 | 3 | 63 | 5 | 11 | 0 | 33 | **434** |
| **Pct. Năruja** | 10 | 0 | 0 | 0 | 0 | 1 | 3 | 0 | 3 | 1 | 2 | 1 | 3 | **24** |
| **Pct. Tulnici** | 9 | 0 | 0 | 0 | 0 | 1 | 1 | 0 | 2 | 2 | 9 | 0 | 7 | **31** |
| **St. Pp.**  **Panciu** | 14 | 362 | 3 | 3 | 2 | 0 | 15 | 3 | 42 | 7 | 8 | 0 | 21 | **480** |
| **Pct. Soveja** | 3 | 0 | 0 | 0 | 0 | 1 | 0 | 0 | 2 | 0 | 2 | 0 | 1 | **9** |
| **Dt. Pp.**  **Rm. Sărat** | 4 | 1 | 0 | 0 | 0 | 0 | 0 | 3 | 1 | 0 | 6 | 0 | 1 | **16** |
| **St. Pp. Podu Turcului** | 1 | 0 | 0 | 0 | 0 | 0 | 0 | 0 | 0 | 0 | 1 | 0 | 0 | **2** |
| **TOTAL** | **195** | **2297** | **4** | **21** | **96** | **85** | **111** | **18** | **283** | **34** | **92** | **18** | **143** | **3397** |
| **S.V.S.U.** | | 9 | 0 | 0 | 0 | 7 | 0 | 15 | 0 | 0 | 0 | 12 | 0 | 0 | 43 |
| **S.P.S.U.** | | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| **POPULAŢIA** | | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| **PERSONALUL DE LA LOCUL DE MUNCĂ** | | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| **STINS DE LA SINE** | | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| **TOTAL** | | **204** | **2297** | **4** | **21** | **103** | **85** | **126** | **18** | **283** | **34** | **104** | **18** | **143** | **3440** |

|  |  |
| --- | --- |
|  | Ponderea cea mai mare în îndeplinirea misiunilor o deţine Detaşamentul de Pompieri Focşani cu **48,46 %** (**1639** intervenţii) în decursul **semestrului I** al anului **2025**, ca şi în **semestrul I** a anului **2024**, respectiv **43,81%** (**1700** intervenţii).  Pe timpul intervenţiilor la incendii s-a înregistrat 1 persoană decedată şi au fost:   * rănite: **4** persoane adulte;   **1** copil**;**   * salvate: **12** persoane adulte; * salvate: **3** animale mici;   2 animale mari;   * moarte: **7** animale mici;   24 păsări; |

**comparativ cu aceeaşi perioadă analizată din 2024**, când au fost:

* decedate: **11** persoane adulte;
* rănite: **11** persoane adulte;

**5** copii;

* salvate: **8** persoane adulte;
* moarte: **35** animale mici;

**24** animale mari;

**DETALIEREA SITUAŢIILOR DE URGENŢĂ**

**- INCENDII**

Serviciile profesioniste, voluntare şi private pentru situaţii de urgenţă, populaţia şi personalul de la locul de muncă au acţionat pentru stingerea a **204** incendii, față de **139** în aceeași perioadă a anului **2024**.

Pe timpul incendiilor au fost protejate bunuri şi instalaţii în valoare de peste **106** mil. lei, comparativ cu **aceeași perioadă a anului 2024** când au fost protejate bunuri şi instalaţii în valoare de peste **158** mil. lei.

Din totalul de **204** intervenţii la incendii, în decursul perioadei analizate a anului **2025**, s-au produs **164** la gospodării ale populaţiei, **6** comerţ cu ridicata şi amănuntul, **8** activități de servicii colective, sociale și personale, **6** la energie electrică, termică și gaze, **7** administrație publică, **2** agricultură și servicii auxiliare, **2** industria prelucrătoare, **4** transport și depozitare, **1** silvicultură, **1** construcții, **1** activități ale personalului angajat în gospodăriile proprii și **2** învățământ.

Pagubele produse la incendii au fost estimate la **12,2 mil. lei**, în perioada 01.01-30.06.2025, **faţă de 30,5 mil. lei** în aceeaşi perioadă a anului 2024.

|  |  |
| --- | --- |
|  | Aşa cum reiese din graficul alăturat, cele mai multe incendii au avut loc în luna **Martie** – **46** (22,55%).  Cele mai multe incendii s-au înregistrat în localităţile: Focşani - **28**; Adjud – **6**; Țifești -3, Golești – 3, Tulnici – 3, Mera – 3, Dumbrăveni-3, Mărășești – 2, Suraia -2 , Sihlea-2, Vulturu – 2, Năruja- 1.  Rata incendiilor la suta de mii de locuitori a fost de **3,98** iar rata incendiilor la mia de kilometri pătraţi de **3,23**. |

Incendiile au avut drept cauză principală: instalații electrice defecte – 70 (36,08%), coș de fum defect sau necurățat – 52 (26,80%), foc deschis în spații deschise – 19 (9,79%), cenușă, jar sau scântei de la sistemele de încălzit – 16 (8,25%), aparate electrice sub tensiune nesupravegheate – 10 (5,15%), mijloace de încălzire nesupravegheate – 7 (3,61%), echipamente electrice improvizate – 5 (2,58%), alte împrejurări – 3 (1,55%), acțiune intenționată -3 (1,55%), fumatul – 2 (1,03%), sudură – 1 (0,52%), scântei mecanice -1 (0,52%), scurgeri de produse inflamabile – 1 (0,52%), explozie urmată de incendiu -1 (0,52%), trăznet și alte fenomene naturale – 1 (0,52%), accident urmat de incendiu – 1 (0,52%), defecțiuni tehnice de exploatare – 1 (0,52%).

Ponderile **surselor de aprindere** se prezintă astfel: scurtcircuit electric – 72 (37,11%), jar sau scântei – 38 (19,59%), flacără (focuri în aer liber, chibrit, flăcări de la aparate termice) – 26 (13,40%), efect termic (căldură prin contact sau radiație, frecare, etc.) – 47 (24,23%), efect termic al curentului electric – 6 (3,09%), arc sau scânteie electrică – 2 (1,03%), trăsnet – 1 (0,52%), alte surse 1 (0,52%), scântei mecanic – 1 (0,52%).

|  |  |
| --- | --- |
|  | În decursul perioadei analizate a anului **2025**, în urma intervențiilor pentru stingerea incendiilor s-au înregistrat: **1** persoană adultă decedată; **5** persoane adulte și **1** copil au fost răniți din cadrul comunității în care s-a intervenit, comparativ cu **semestrul I** al anului **2024**, când în urma intervențiilor pentru stingerea incendiilor s-au înregistrat: **11** persoane adulte decedate; **11** persoane adulte și **5** copii răniți, așa cum este reprezentat în graficul alăturat. |

**- AJUTOR MEDICAL DE URGENŢĂ - S.M.U.R.D.**

Structurile de intervenţie din cadrul serviciului SMURD au fost solicitate pentru soluţionarea  **2.322** cazuri pentru acordarea primului ajutor calificat din care:

* + - * intervenţii propriu zise – **2.297** (98,92%);
      * intervenţii la descarcerare – **21** (0,90%);
      * intervenții la misiuni de sprijin – **2** (0,09%)
      * Intervenţii la asistenţa persoanelor – **2** (0,09%)

Din totalul de **2.297** intervenţii propriu zise SMURD, cele mai multe cazuri pentru acordarea primului ajutor medical s-au înregistrat în luna **mai** (**416**), faţă de anul 2024 când cele mai multe intervenţii s-au înregistrat în aceeași lună, **mai** (**447**).

|  |  |  |  |  |  |
| --- | --- | --- | --- | --- | --- |
| **Tipul intervenției SMURD** | **Număr solicitări** | | **Număr pacienți** | | **Obs.** |
| **Total** | **Rezolvate** | **Adulți** | **Copii** |
| Intervenţii propriu-zise SMURD | 2.297 | 2.297 | 2.190 | 106 | - |
| Intervenţii SMURD la epidemii | 0 | 0 | 0 | 0 | - |
| Intervenţii SMURD la misiuni de sprijin | 2 | 2 | 2 | 0 | - |
| Intervenţii SMURD la asistenţa persoanelor | 2 | 2 | 2 | 0 | - |
| Intervenţii SMURD la descarcerare | 21 | 21 | 44 | 0 | - |
| **TOTAL** | **2.322** | **2.322** | **2.238** | **106** |  |

În urma intervenţiilor propriu zise SMURD la care au participat echipajele de intervenţie, au fost asistate **2.322** persoane din care **2.238** adulţi şi **106** copii.

Rata intervenţiilor SMURD la suta de mii de locuitori, a fost de **588,86** iar rata la mia de kilometri pătraţi de **478,10.**

**- DESCARCERARE**

|  |  |
| --- | --- |
|  | Serviciile mobile de descarcerare au intervenit la **21** accidente de circulaţie rutieră, fiind asistate 38persoane adulte. Au mai fost întregistrate **1** persoană adultă decedată și **17** persoane adulte rănite comparativ cu **semestrul** **I 2024,** când serviciile mobile de descarcerare au intervenit la **43** situaţii, fiind asistate **35** persoane adulte și **11** copii și au fost înregistrate **5** persoane adulte decedate. |

**- PROTECŢIA MEDIULUI**

|  |  |
| --- | --- |
|  | În **semestrul I** **2025**, s-a intervenit la **6** cazuri reprezentând protecţia mediului, faţă de aceeaşi perioadă a anului **2024**, când structurile de intervenţie au acţionat la **7** astfel de intervenţii. |

|  |  |
| --- | --- |
| **2.5.**  **- ASISTENŢA PERSOANELOR** | În **semestrul I 2025,** s-a intervenit pentru **100** de cazuri de asistenţă a persoanelor, comparativ cu **semestrul I 2024** când serviciile profesioniste au intervenit pentru soluționarea a **95** de cazuri de asistenţă a persoanelor. |

**- ALTE SITUAŢII DE URGENŢĂ**

În decursul **semestrului I 2025** s-au înregistrat **85** intervenţii pentru alte situaţii de urgenţă, din care: **32** asanarea teritoriului de muniţie neexplodată, **27** inundații, **22** evenimente publice de amploare care pot genera situații de urgență, **3** distrugerea muniţiei asanate, **1** alte situații de urgență comparativ cu **semestrului I 2024**, când s-au înregistrat **105** intervenţii pentru alte situaţii de urgenţă, din care: **5** fenomene meteo periculoase**,** **9** epidemii; **38** asanarea teritoriului de muniţie neexplodată, **41** evenimente publice de amploare care pot genera situații de urgență, **3** distrugerea muniţiei asanate, **6** inundații, **1** accidente de transport în care sunt implicate substanțe cu deșeuri și **2** alte situații de urgență.

Raportat la semestrul I 2024, numărul intervențiilor la alte situaţii de urgenţă, a scăzut cu **19,05%,** aşa cum rezultă din graficul de mai jos.

În decursul perioadei analizate s-a asanat un număr de **30** proiectile explozive, **26** cartușe infanterie, **1** proiectil perforant, **1** element muniție, și **2** grenadă defensivă comparativ cu **semestrul I 2024** cand s-au asanat un număr de **131** elemente de muniție, **50** proiectile explozive și **6** proiectile perforante.

|  |  |
| --- | --- |
| **- ALTE INTERVENŢII** | În **semestrul I 2025,** s-au înregistrat **126** cazuri de alte intervenţii, faţă de aceeași perioadă a anului **2024**, când s-au înregistrat **291** astfel de intervenţii, observându-se o scadere de **56,70%.** |

**- INCENDII DE VEGETAŢIE ŞI ALTELE**

În decursul **semestrul I 2025** au avut loc **107** incendii de vegetaţie uscată, mirişti şi reziduuri menajere, faţă de **216** astfel de situaţii produse în **semestrul I 2024**, înregistrându-se o **scădere** de 50,46%.

Rata incendiilor de vegetaţie la suta de mii de locuitori a fost de **27,14** iar rata la mia de kilometri pătraţi de **22**.

Cele mai multe incendii de vegetaţie au avut loc în luna **Martie (49)**, aşa cum reiese şi din graficul de mai jos.

|  |  |
| --- | --- |
|  |  |

Incendiile de vegetaţie înregistrate în decursul **semestrului I 2025**, au avut loc cu preponderenţă pe teritoriul următoarelor localităţi: Focșani – 7, Adjud – 5, Vidra – 5, Dumitrești – 3, Vidra –3, Tulnici – 3, Mărășești - 4, Vulturu – 2, Popești - 2, Negrilești - 2 etc.

**- SALVĂRI DE ANIMALE**

|  |  |
| --- | --- |
|  | În **semestrul I 2025**, s-au înregistrat **18** intervenții la salvări de animale comparativ cu aceeaşi perioadă a anului **2024**, când structurile de intervenţie au intervenit la **21** cazuri pentru salvări de animale, aşa cum rezultă din graficul alăturat. |

1. Aprobarea Regulamentului privind organizarea ședințelor ATOP

La rubrica diverse, a fost prezentat și dezbătut Regulamentul privind organizarea ședințelor ATOP Vrancea, care a fost aprobat cu unanimitate de voturi.

Concluzii

Participanții la ședința **ATOP Vrancea**, își reafirmă angajamentul pentru protejarea vieții și a patrimoniului, subliniind că măsurile preventive sunt fundamentale pentru minimizarea riscurilor în societate.

Colaborarea continuă între instituții, împreună cu conștientizarea publicului, constituie pilonii esențiali ai oricărui plan de intervenție de succes, mai ales într-o perioadă cu specificitate ridicată precum perioada concediilor de odihnă, vacanța elevilor, campanie de recoltare a cerealelor, etc.

Concluziile și direcțiile stabilite în cadrul ședinței din luna august 2025, vor sta la baza unor acțiuni concrete, menite să răspundă nevoilor comunității și să consolideze încrederea cetățenilor în structurile Ministerului Afacerilor Interne (*poliție, jandarmerie și situații de urgență*).

PREȘEDINTE ATOP, Secretar,

MARIN VASILE Adriana Lupu